15. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 628 της 7/12 Σεπτ. 1961 (ΦΕΚ Α΄ 152) Περί ρυθμίσεως θεμάτων της Εθνικής Στατιστικής Υπηρεσίας της Ελλάδος, δι’ εκδόσεως Υπουργικών αποφάσεων αντί Β.Δ/των. Έχοντες υπ’ όψιν: 1)Τας διατάξεις του Ν.Δ. 3627/56 περί οργανώσεως της Εθνικής Στατιστικής Υπηρεσίας της Ελλάδος, εν συνδυασμώ προς τας τοιαύτας του Β.Δ. αριθ. 871/30-31.12.1960 περί Οργανισμού της Εθνικής Στατιστικής Υπηρεσίας της Ελλάδος, 2)τας διατάξεις του άρθρ. 7 παρ. 2  του Ν.Δ. 3983/13-23.9.1959 περί μέτρων τινών προς βελτίωσιν της λειτουργίας των Δημοσίων Υπηρεσιώνκαι 3)την υπ’ αριθ. 503/1961 γνωμοδότησιν του Συμβουλίου της Επικρατείας, προτάσει των Ημετέρων Υπουργών επί του Συντονισμού, Προεδρίας Κυβερνήσεως, Οικονομικών, Βιομηχανίας, Γεωργίας, Δικαιοσύνης, Εθνικής Παιδείας και Θρησκευμάτων, Εμπορικής Ναυτιλίας, Εμπορίου, Εργασίας, Εσωτερικών, Κοινωνικής Προνοίας, Συγκοινωνιών και Δημοσίων Έργων, απεφασίσαμεν και διατάσσομεν: Άρθρον μόνον.-Ορίζομεν όπως, επί θεμάτων περί ων αι διατάξεις των άρθρ. 8 παρ. 4 εδάφιον δεύτερον και 21 παρ. 4 του Ν.Δ. 3627/1956 περί οργανώσεως της Εθνικής Στατιστικής Υπηρεσίας της Ελλάδος, ως και επί του θέματος της προκηρύξεως των υπό του ιδίου Δ/τος προβλεπομένων απογραφών, δι’ α προβλέπεται η έκδοσις Β.Δ/των, εκδίδωνται εφεξής Υπουργικαί αποφάσεις δημοσιευόμεναι δια της Εφημερίδος της Κυβερνήσεως. Εις τον Ημέτερον επί του Συντονισμού Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 